ΓΡΑΠΤΗ ΕΡΩΤΗΣΗ E-0855/03

υποβολή: Christopher Huhne (ELDR) προς την Επιτροπή

(20 Μαρτίου 2003)

Θέμα: Ποιότητα των οικονομικών προβλέψεων

Περαιτέρω στην απάντηση της Επιτροπής στη Γραπτή Ερώτηση Ε-3315/02(1) και στη Γραπτή Ερώτηση Ε-0014/03(2), θα σημειώσει η Επιτροπή ότι η ερώτηση αναφερόταν στις προβλέψεις του προγράμματος σταθερότητας και σύγκλισης για κάθε κράτος μέλος, σε ότι αφορά την εξέλιξη του πραγματικού ΑΕΠ, τον πληθωρισμό και τη δημοσιονομική ισορροπία, από κοινού με τα επί του παρόντος δημοσιευμένα οικονομικά αποτελέσματα για κάθε μια από αυτές τις μεταβλητές·

Αυτή η ερώτηση αναφέρεται ξεκάθαρα στο πρόγραμμα σταθερότητας και σύγκλισης κάθε κράτους μέλους από τη στιγμή που ξεκίνησε η συμφωνία για αυτά τα προγράμματα, από κοινού με τα οικονομικά αποτελέσματα από τη στιγμή αυτή και ύστερα. Θα παρουσιάσει περαιτέρω η Επιτροπή συνοπτικό πίνακα για κάθε μεταβλητή και κάθε πρόγραμμα σταθερότητας και σύγκλισης, παρέχοντας λεπτομέρειες σχετικά με τη διαφορά ανάμεσα στην οικονομική πρόβλεψη και στο επακόλουθο οικονομικό αποτέλεσμα για κάθε κράτος μέλος·

(1) ΕΕ C 192 E της 14.8.2003, σελ. 107.

(2) βλέπε σελίδα 13.

Απάντηση του κ. Solbes Mira εξ ονόματος της Επιτροπής

(24 Απριλίου 2003)

Σε απάντηση στην ερώτηση, διαβιβάζονται στο Αξιότιμο Μέλος και στη γραμματεία του Κοινοβουλίου ορισμένοι πίνακες στους οποίους εμφαίνονται δύο βασικές μεταβλητές πουποβάλλουν όλα τα κράτη μέλη στα προγράμματα σταθερότητας και σύγκλισης, δηλαδή η πραγματική αύξηση του ακαθάριστου εγχώριου προϊόντος (ΑΕΠ) και το δημοσιονομικό αποτέλεσμα της γενικής κυβέρνησης ως ποσοστό του ΑΕΠ. Από το 1998 έχουν εμφανιστεί πέντε σειρές προγραμμάτων. Η πρώτηποβλήθηκε στο διάστημα μεταξύ τέλους 1998 και αρχών 1999, ενώ η πέμπτη και τελευταία σειράποβλήθηκε στο διάστημα μεταξύ τέλους 2002 και αρχών 2003.

Στην αριστερή πλευρά κάθε πίνακα εμφαίνονται για κάθε κράτος μέλος, οι στόχοι/ προβλέψεις των διαδοχικών προγραμμάτων και το πραγματικό αποτέλεσμα το οποίο προέρχεται από τις φθινοπωρινές προβλέψεις της Επιτροπής για το 2002. Όταν τα προγράμματα περιέχουν διαφορετικά σενάρια, στον πίνακα εμφανίζεται μία εκτίμηση, ενώ ταπόλοιπα σενάρια αναφέρονται συνοπτικά στιςποσημειώσεις. Το δημοσιονομικό αποτέλεσμα δεν περιλαμβάνει τα άπαξ πραγματοποιηθέντα, μεταξύ των ετών 2000 — 2002, έσοδα από την πώληση αδειών εκμετάλλευσης του Παγκόσμιου Συστήματος Κινητών Τηλεπικοινωνιών (UMTS) (περισσότερα στοιχεία στιςποσημειώσεις). Στη δεξιά πλευρά του πίνακαπολογίζεται η διαφορά μεταξύ των στόχων/προβλέψεων και του πραγματικού αποτελέσματος.

Περιλαμβάνεται πίνακας ο οποίος εμφανίζει τα αποτελέσματα του πληθωρισμού για κάθε κράτος μέλος για την περίοδο 1997-2002 (όπως καθορίζονται από τους εναρμονισμένους δείκτες τιμών καταναλωτή (ΕΔΤΚ)). Δεν έχει καταρτιστεί πίνακας που να παρουσιάζει αναλυτικά τα αποτελέσματα σε σχέση με τους στόχους, διότι σχετική με το θέμα είναι μόνο η αξιολόγηση της εξέλιξης του πληθωρισμού και της νομισματικής πολιτικής για τη Δανία, τη Σουηδία και το Ηνωμένο Βασίλειο, στο πλαίσιο των προγραμμάτων σύγκλισης των χωρών αυτών.

Για περισσότερες πληροφορίες, περιλαμβανομένων και των κειμένων των προγραμμάτων σύγκλισης και σταθερότητας για κάθε κράτος μέλος, μπορείτε να συμβουλευτείτε την ιστοσελίδα της Επιτροπής: http://europa.eu.int/comm/economy_finance/about/activities/sgp/scplist_en.htm.